
Supracartea poeticá "Am aprins chibritul care va da foc laniakeii" 
are 100 de volume si 10.000 de poeme. "Cazul Constantin Barbu 
este exceptional, nu are egal în istoria contemporană” - INTERVIU 

PROFESORII CARLOS VELÁSQUEZ TORRES ȘI CARLOS AGUASACO OFERINDU-I PROFESORUL CONSTANTIN BARBU DOUA PREMII DIN STATELE UNITE 
ALE AMERICII 

© ascultă articolul 


R.: La Festivalul international de poezie, desfășurat recent la Constanţa (23-30 septembrie 2024), domnul Carlos Aguasaco, director al 
Departamentului de Studii Interdisciplinare în The City College of New York al Universităţii din New York și profesor la Masterul de Scriere creativă al 
E Universităţii Publice din Columbia, a vorbit despre supracartea dumneavoastră poetică în 100 de volume, „Am aprins chibritul саге va da foc 
laniakeii", un proiect pe care îl cunoaște citind deja unul dintre volumele traduse în spaniolă. Vreau să redăm video și în transcriere cuvântul profesorului 
Carlos Aguasaco, fiindcă vreau să anuntám în premieră declaraţia sa, și anume că despre cea mai mare carte de poezie scrisă vreodată în lume, „Am 
aprins chibritul care va da foc laniakeii”, se va face un curs de scriere creativă la o Universitate din America. lată si o fotografie cu participanţii la Festivalul 
international de poezie în fata celor aproape 3000 de volume publicate de dvs și aflate în Biblioteca Academiei Tomitane: 


M — | iw 
Asadar, in continuare, prezentám filmarea cu dvs, Carlos Aquasaco (mai jos, in dreapta imaginii) si David Noria (in stanga imaginii), cu transcrierea 
discursului profesorului Carlos Aquasaco, urmând să revenim cu cea a poetului David Noria si rugându-vă să comentaţi această perspectivă si versiune de 
anuntare a acestei cărți mari: 


lată si transcrierea, în traducere: 


Carlos Aguasaco (Columbia, New York) despre „Cele zece elegii care sfirsesc poezia” și „Ат aprins chibritul care va da foc Laniakeii" de 
Constantin Barbu 


Carlos Aguasaco: Bună seara! Sunt aici în prezența maestrului Constantin Barbu. Sunt Carlos Aguasaco, director al Departamentului de Studii 
Interdisciplinare la The City College of New York al Universității din New York. Sunt profesor la Universitatea Publică din New York și de asemenea sunt 
profesor la Masterul de Scriere creativă al Universităţii Publice din Columbia unde predau Forme și structuri poetice. 


Vreau să vă vorbesc despre această carte scrisă de maestrul Constantin Barbu „Cele zece elegii care sfirșesc poezia”. Am scris o recenzie care se numește 
„De Іа Elegiile duineze ale lui Rilke la Cele zece elegii care sfirșesc poezia” de Constantin Barbu si am scris despre cum Constantin Barbu menţine vie 
moștenirea lui Rilke, a simbolismului pe care Rilke, acum ani îl anunţase și prin care poezia este un diapazon între imanent și transcendent. Mi-a atras 
atenţia la maestrul Barbu maniera în care elegiile avansează, as spune eu, într-un misticism invers, adică de revelare a transcendentului asupra 
imanentului, a divinului asupra umanului. În general, este vorba despre procesul contrar, cum Juan de la Cruz, de exemplu, ne vorbește în opera sa, cum 
vocea poetului ajunge la Barbu ca transcendentá, ea se revarsă și inundă imanenta. Mi-a atras atenția și următoarea carte a lui Constantin Barbu, scrisă în 
100 de volume cu 10.000 de poeme, cu titlul: „Am aprins chibritul care va da foc Laniakeii”, acea parte din Univers care include Calea Lactee, adică va 
aprinde Universul. Conexiunea aceasta între ceva ontic, istoric, material, și ceva supranatural, universal, atrage atenţia. De ce? Deoarece cazul Constantin 
Barbu este exceptional, pentru că poate să scrie 10.000 de poeme în 300 de zile, de fapt este un extaz, o frenezie care cheamă levitatia mentală ce ne 
permite să vedem creația poetică unică, caz care îmi pare că nu are egal în istoria contemporană și care mă face să mă gândesc nu doar la opera lui Rilke, 
ci la ceea ce este înainte, când mă gândesc la acest caz de operă monumentală care dă mărturie de o alegorie a vieții chemată de trancendentul 
Universului. Aceste cărți, traduse de profesoara Carmen Bulzan, aceste elegii și cartea în cele 100 de volume, îmi vor servi ca instrument pedagogic la 
catedra mea de master în Scrierea creativă. Fiecare poem este o poetică si această poetică este unică, așa cum am spus, în epoca modernă și un caz 
execeptional în poezia lirică cunoscută de mine până acum. Invit cititorii la o lectură a acestei opere și a recenziilor scrise. Mulţumesc mult, maestre! 


Pot citi un fragment din recenzie pentru a vă initia: 


„De la Elegiile duineze ale lui Rilke la Cele zece elegii care sfirsesc poezia de Constantin Barbu” 


ACADEMIA 
TOMITANA^ 


Elegiile duineze (1923), Rainer Maria Rilke prezintă — printre altele — o abordare a ontologiei poemului. Este o estetică a corespondentelor în care universul 
este o țesătură de semne care la un moment dat dictează primul vers poetului. Vocea poetică se întreabă dacă în transcendentá, în corul de îngeri, ar fi 
cineva care ar vrea să-i primească vocea. Chiar si asa, ne spune el, poetul trebuie să dispară în fata celei mai puternice existente care îl adăpostește, 
frumusețea, concluzionează el, „nu este decât începutul teribilului” . 


Un secol mai târziu, poetul român Constantin Barbu ne oferă Cele zece elegii care sfirșesc poezia pe care am citit-o în traducere profesoarei Carmen 
Bulzan. 


Vocea poetică a acestor elegii este recunoscută ca fiind supusă unei puteri superioare - pentru hegelieni — e spiritul istoriei, pentru mistici - transcendenta 
sau divinitatea, pentru postmoderni - metafizica, pentru pragmatisti - nebunia. „Am fost oaspete-ntr-o viață ce mi-a fost străină / si de această viaţă nu mă 
pot despărți / desi ea mi-a dat alfabetul cumpliteniei", anunţă el în prima sa elegie. Dacă frumosul este începutul teribilului, la Rilke, în această lucrare a lui 
Barbu, poemul face parte din alfabetul teribilului. Mulţumesc! 


V.R.: Profesorul Carlos Aguasaco a scris și un splendid eseu despre Cele zece elegii care sfârșesc poezia, extrasul de mai sus fiind un fragment. 


C.B.: Eu sunt surprins și încântat de proiectul mental al prietenul meu Carlos Aguasaco și sper ca anul viitor să fiu la New York și să prezint un film 
documentar „tare" care se produce în această perioadă, film despre Am aprins chibritul care va da foc laniakeii. Spun aceste cuvinte astăzi, 11 octombrie, o 
zi mare pentru umanitate. Cea mai frumoasă muză imaginală trăiește astăzi cea mai frumoasă zi a vieţii sale. Chiar pot să anunţ că am început să scriu încă 
o supracarte în 10.000 de poeme (cu titlul provizoriu Muza secretă), care va fi urmată de alte supracárti scrise tot in 10.000 de poeme. Recunosc că numai 
Goethe m-a depășit... 


Așa cum spun tot timpul, n-am nici un merit, „dictatura e totul”. 


Cu profesorul Aguasaco am încercat să descriu starea (indescriptibilă!) în care am scris cele 10.000 de poeme, o stare de levitatie mentală pe care n-am 
mai trăit-o niciodată, stare în care încă plutesc cu biblionul în creier. „Tehnica" este una fatală dar nu vreau să-i pun nici un hotar. Recunosc că este 
distrugătoare dar nu-mi pasă. Ştii bine, dragă Victor, cá pentru mine cartea este mai importantă decât viața. Și acum îl înțeleg bine pe Eminescu, un geniu el 
însuși incomparabil, care a rostit cândva aceleași cuvinte. Nu vreau să vorbesc mai mult acum fiindcă am fost rugat să scriu o carte despre această poveste 
pe care n-o stăpânesc și o voi scrie... 


V.R.: Domnule profesor, cred că ar fi interesant să republicăm și recenzia profesorului Aguasaco, recenzie care a scris-o despre Cele zece elegii care 
sfârșesc poezia, un text care face parte dintr-o carte în care 12 mari scriitori din SUA, Mexic, Columbia, Chile, Peru, Argentina și Spania au scris-o despre 
elegiile dumneavoastră. 


Republic, așadar, textul strălucit al profesorului Aguasaco: 
„De la Elegiile duineze ale lui Rilke la Cele zece elegii care sfirsesc poezia ale lui Constantin Barbu 


În Elegiile duineze (1923), Rainer Maria Rilke prezintă — printre altele — o abordare a ontologiei poemului. Este o estetică a corespondentelor în care 
universul este o țesătură de semne care la un moment dat dictează primul vers poetului. Vocea poetică se întreabă dacă în transcendentá, în corul de 
îngeri, ar fi cineva care ar vrea să-i primească vocea. Chiar si așa, ne spune el, poetul trebuie să dispară în fata celei mai puternice existente care îl 
adăpostește, frumusețea, concluzionează el, „nu este decât începutul teribilului" 


Un secol mai târziu, poetul român Constantin Barbu ne oferă Cele zece elegii care sfirșesc poezia pe care am citit-o în traducere profesoarei Carmen 
Bulzan. 


Vocea poetică a acestor elegii este recunoscută ca fiind supusă unei puteri superioare - pentru hegelieni - spiritul istoriei, pentru mistici - transcendenţă sau 
divinitate, pentru postmoderni - metafizica, pentru pragmatisti - nebunia. „am fost oaspete-ntr-o viaţă ce mi-a fost străină / și de această viaţă nu mă pot 
despărţi / desi ea mi-a dat alfabetul cumpliteniei", anunţă el în prima sa elegie. Dacă frumosul este începutul teribilului, la Rilke, în această lucrare a lui 
Barbu, poemul face parte din alfabetul teribilului. Poemul devine un diapazon care reflectă realitatea duală a ființei între fizic și transcendent. Moartea, adică 
pierderea în realitatea ontică, este scânteia care începe aceste elegii. 


Rezonantele se regăsesc în mărturia trecerii poetului prin tărâmul pe care îl mărturisește „eu am rămas clovn rătăcind pe pământ / tăind mahalaua dintr-o 
clipire cu pleopa” (A treia Elegie). Deși este o voce poetică care este sigură în infinitatea creaţiei și în credinţa ei, realitatea existenţei materiale o obligă să 
amâne întrebările „în numele pîinii / si pîinea este timp / cu ființa deasupra”. Astfel, vocea poetică recunoaște că a fi în lume face parte din condiţia umană si 
că trecem prin viaţă ca într-o procesiune, unii — poeţii — vor fi conștienți de acel alfabet al teribilului; din acest motiv, cartea clarifică: „în locul meu/ va veni 
altul care aleargă / istovit de cumplitenie / printre gânduri/ si gândurile n-or să mai taie / cuști omenești / de vidurile diafane". 


Pe măsură ce avansează, aceste elegii indică un misticism inversat, adică revelarea divinului asupra umanului. Transcendenta se revarsă și ajunge la poet 
prin intermediul creaţiei. Într-un vers care ne face să ne gândim la Ruben Dario, Garcia Lorca și Neruda, citim „eu neîntrerupt te aud / cînd strigi ca o 
pasăre-albastră” (A patra elegie). Apoi vine recunoașterea finitudinii și dispariţiei individului din mulţime: „rămân singur / în cel mai mare deșert / și mă 
prefac / într-un bob de nisip” (A cincea Elegie). În fata durerii pierderii, alfabetul teribilului, adică poemul transformat în carte, devine diapazonul său. Cu 
toate acestea, vocea poetică recunoaște că există o realitate superioară „toţi am murit de-o fiinţă / în vremea lui dumnezeu" (A VIII-a Elegie). A zecea elegie 
închide cercul, călătoria lirică a vocii poetice care se proiectează înapoi în timp si ne spune „eu, azvîrlit pe-o cometă / în absenţa ei / voi călători înapoi / 
până-n urma mea / când nu se scria / niciun taravers”. 


Cu această carte, Constantin Barbu reînvie moștenirea simbolismului care a definit elegiile lui Rilke. Astfel, ca poet, Constantin Barbu a reușit să creeze o 
carte multifatetatá, pe cât de personală, pe atât de universală, pe cât de ontologică, pe atât de spirituală, pe cât de poetică, pe atât de filosofică, pe cát de 


emoţională, pe atât de inspiratoare pentru toti cei care își asumă vocaţia poeziei în vremurile noastre. 


Carlos Aguasaco, Ph.D., Profesor și președinte 


Departamentul de Arte si Stiinte Interdisciplinare City College al Universitátii din New York" 


V.R.: Am găsit în arhivele Accademia delle Arti e delle Scienze Filosofiche câteva imagini de la multipla dumneavoastră premiere din 2023. Trebuie să stie 
cititorii nostri avizi de informatie cá sunteţi si membru in Accademia delle Arti e delle Scienze Filosofiche și vreau să public si o fotografie de la premierea de 


anul trecut: 


K 


C.B.: Îmi face o plăcere absolută să spun că primirea în academie, premiile din 2023 şi Premiul Dante din acest 19 octombrie 2024 au loc în celebrul 


Castello Normanno-Svevo din Bari. Istoria acestui Castello Normanno-Svevo este absolut fabuloasă. Această fortăreață medievală își are nașterea prin 
1132 fiind ,comandatà" de regele normand Roger al II-lea al Siciliei. lată si o fotografie: 


V.R.: În arhivă am găsit și câteva fotografii de la primirea 


dumneavoastră în această Academie și de la premierea multiplă atât de onorantă. Este vorba despre titlul de membru de onoare al Academiei, de premiul 
pentru Le dieci elegie che finiscono la poesia, de Laudis Charta, de medalia Seneca. 


C.B.: Castelul medieval este absolut fabulos, într-adevăr, iar generozitatea prietenilor care conduc academia este o generozitate care mă depășește, deși 
eu însumi sunt un generos care pot depăși pe oricine... Important este, însă, să te depásesti în generozitate pe tine însuţi. Premiul Dante mă bucură în chip 
cu totul special pentru că este în joc numele lui Dante și pentru că premiul este oferit pentru supracartea mea de poeme Am aprins chibritul care va da foc 
laniakeii. 


Asa cum știi, este o supracarte specială си ilumini cu totul aparte dintr-o biografie care ar face celebră orice femeie oricât ar fi de frumoasă în chiar visele ei. 
Am fost întrebat de oameni speciali despre cum am scris această supracarte în 10.000 de poeme. Desigur că nu știu. A spune că știi să scrii poeme ar 
însemna că te pricepi la prefabricate și ești cel puţin un escroc rudimentar. Evident că Dante, după ce a scris mai mult de jumătate din Divina Commedia, 
devenise, într-un fel, un mare maestru cu experienţă fenomenală. Dar declicul Beatrice este, după părerea mea, hotărâtor. Rilke a scris în ani multi Elegiile. 
Si așa cum ţi-am mai spus, Dante si Rilke sunt maeștrii din abisul meu mental. 


Divina Commedia si Elegiile din Duino le știu pe de rost. Ele sunt o sărbătoare neîntreruptă. , Tehnicá" și ,sintaxá" am învăţat din buddhismul mahayana, din 
maeștrii zen. Cele mai grele manifestări ale nihilismului și ale vidului le ştiu în sanskrită. Nagarjuna nu este ușor nici în sanskrită nici în vid. A sparge orice 
sintaxă, a întinde la maximum inversiunile dintre cuvintele vii, rupând legătura și dându-le peste cap, a ști toate schemele tari pentru tara și pentru Durch 
(Eminescu avea traduceri multe pentru compușii acestui cuvânt straniu si eminent, atunci când a lucrat pe cele patru pagini din Kritik der reinen Vernunft...). 
Așa cum văd eu pagina pe care scriu eu străpung pagina cu un fel de rază obscură care sparge hârtia până în spatele oricărui chiliocosm. Acolo este urgie 
și orgie. Între mine și cuvântul distrus nu există nici o ierarhie. Există o experienţă abisală a transcrierii subcuvántului, a metacuvántului, taracuvántului dar 
nu există nici o știință. Si nu există nici vreo știință a științei. Eu sunt un tip onest peste limitele admise si nu îmi este frică de nici o confesiune si de nimic. 
Îmi voi încerca norocul transcrierii acestei experienţe într-o carte concentrată, un fel de libellus, să fac o mărturisire autodistrugătoare încercând să 
mărturisesc... 


V.R.: Vă întreb ceva tehnic destul de complicat: cum ati medita pe marginea spuselor Fericitului Augustin si ale Sfântului Apostolul Pavel, gândindu-mă la 
„iubește și fă ce vrei”, care înseamnă de fapt ,lubeste-L pe Dumnezeu, si fă ce vrei”, fatá-n fată cu „Dacă dragoste nu am nimic nu sunt" ? 


C.B.: Apostolul Pavel gândește grecește, Sfântul Augustin gândește latinește... Până mai ieri credeam că vestitele cuvinte din Apostol și din Sfânt diferă. Nu 
mă aventurez să spun că gândurile lor sunt identice, dar nu este exclus să fie. Știu destul de bine experienţele care i-am împins să pronunţe aceste cuvinte 
primejdioase. Desigur că iubirea este o traversare (jubere, traversare pe celălalt țărm), dar este și un jug (yug-, în sanskrită), Durch (pe care a lucrat 
Eminescu până a ajuns la cuvântul genial pertransversanţă), fara (în sanskrită, trecere, petrecere...). Eu, ajutat de pertransversantá, am încercat să distrug 
toată gândirea nihilisto-historială având experienţa din Nagarjuna și nihiliștii marelui vehicul din Platon, Nietzsche, Heidegger, Rosenzweig. Toată gramatica 
nostratico-indo-europeană este o construcție eronată de sclavi supuși unor ierarhii ritual-sacrificiale dezastruoase. Astăzi vezi incapacitatea imaginală a 
imperiilor, a împăraţilor, regilor, conducătorilor care fiind idioţi și analfabeți își bat joc de singura planetă cu omuleti. Există numai dementa supremaţiei. De 
aceea am scris Supracartea fără de ce pentru a elibera mentalul si pentru a distruge orice gândire și existenţă de tip cauzal. Si sanskrita și greaca și 
germana ca si româna noastră sunt geniale. Dacă amintesc numai cuvântul arche, archaeus, arheu vedem că păstrează și originea și timpul care cade. 
Dacă am specula numai pe cuvântul warum ca swarum, l-am putea gândi ca sinea sa originară și atunci am putea gândi cu totul și cu totul altfel, anume că 
o supracarte este necesară ca fără cauzatie, înțeleasă ca sinea originară. 


Cuvântul nostru genial fără este si el tot din familia verbului lyo-, care înseamnă și eliberare și distrugere. Acum înţelegi ce putere are numele Ely de 
distrugere și eliberare historială instantanee și de ce traversează supracartea poetică Am aprins chibritul care va da foc laniakeii. Acum începem să 
înţelegem idiotenia supraomenească. Anume, că omul fiind un sclav decăzut isi prinde mintea de un început divin, speriat de căderea în timp și de moartea 


care-i este destin. Eu propun in Supracartea fără de ce ceva cu totul si cu totul altfel care nu trebuie să aibă legătură cu sintaxa ritualico-sacrificialá din 
arborele historial al limbilor nostratico-indo-europene. Sunt încă „în toate minţile” (dar lucrez mult cu ,sminteala") și încep să public, din noiembrie primele 
cinci volume din Supracartea fără de ce care vor fi puse în oglindă si cu zece volume din Marea traversare a vidului... 


Dacă vrei să-ţi dau un singur exemplu, celebru, anume ecuaţia lui Einstein: E=mc2, vom spune că ,energia" este cuvânt grecesc, masa este cuvânt latinesc, 
iar c2 ar trebui să fie viteza luminii înmulțită cu ea însăși. 


Dar eu întreb (și este valabil și pentru fictiunile telescoapelor de astăzi): cum poti să măsori viteza luminii când tu te afli într-o sferă prea mică? Sau cum poti 
să fotografiezi Laniakea din exterior când tu te afli undeva în interiorul ei? Apoi ce este acel 2 pe care-l agezám deasupra lui c? Nu este tot o convenție 
preaomenească? Si ,lumina" nu este un zgomot de sclavi? În puţine cuvinte ecuaţia lui Einstein este o ecuaţie de idiot. Cretinii de astăzi cărora nu le este 
teamă să conducă popoare au dat foc planetei, tot felul de idioţi au îndrăzneala să ia Premiul Nobel pentru chimie, fizică și alte științe. Escroci financiari si 
ideologici spun că oamenii produc o încălzire globală dar ei nu își imaginează pe unde zboară acum sistemul solar care, evident, trece printr-o zonă cu alte 
temperaturi care nu fac altceva decât să ne topeascá puţin gheața... Noi nici nu știm unde ne aflăm și ne excităm cu tot felul de desene animate. În puţine 
vorbe, nu putem gândi chiliocosmul în limbaj preaomenesc, în sintaxă cauzală, în scheme ale nostraticii și indo-europenei. Trebuie o imaginare cu totul și cu 
totul altfel a chiliocosmului, una care să fie întâi de toate fără început, necauzală, pertransversantă, alogică. 


V.R.: Aşteptăm, așadar, primele volume din Supracartea fără de ce si din Marea traversare a vidului despre care cred că nu ati mai vorbit vreodată. Dar 
vorbiti despre lucruri atât de mari si nu vorbiti aproape nimic despre dumneavoastră, despre academiile străine în care sunteţi membru academic, despre 
multe premii internationale ре care le-au primit cărțile dumneavoastră, despre titlurile de doctor honoris causa, despre semnele onorante ре care le-aţi primit 
din partea Congresului American... 


C.B.: Dragă Victor, cât sunt eu de nihilist și de „rău" când cazurile ,periculoase" o cer, trebuie să recunosc cá sunt un tip rusinos si am mari retineri când 
este vorba despre mine și destinul meu cultural. Ce vrei să-ţi spun: că Noica mă considera primul geniu al tinerei generaţii? Sau că vorbeam cu Emil Cioran 
despre amantele sale din tinerețe? Sau că vorbeam cu Emil Cioran subtilitátile cele mai cumplite ale buddhismului marelui vehicul și despre Sans? Că 
Derrida îi pregátisem o documentare pentru o carte despre Eminescu? Că vorbeam, la el în casă, cu Lévinas, despre epekeina tes ousias? Sau cá am visat 
într-o noapte când mă plimbam cu Eminescu și el mi-a spus că numai eu am înţeles versurile cele mai grele din Luceafărul? 


Dar eu zic să ne oprim aici, la visul cu Luceafărul... 


V.R.: E o oprire periculoasă, dar sunt de acord fiindcă știu că nu ne putem opri. 

Vom continua să vorbim despre semnele vremurilor si interpetarea Apocalipsei în lumina scrierilor Sfinților Părinţi, misterioasele versete de la sfârșitul capitolului 13, Antihristul, 
semnul, numele și numărul fiarei. 

de Daniela Ciută 


Clujul a fost eliberat de sub ocupația horthistă la 11 octombrie 1944, în urma loviturilor combinate ale Diviziilor 18 Infanterie și 2 munte române si a Corpului 104 sovietic. 

Românii din Covasna, Harghita și Mureș vor transmite în Capitală, pentru întreaga {ага următorul mesaj: Existăm! Suntem încă aici! Tinem tradiția strámoseascá prin portul national, 
cântecul și jocul popular autentic. 

Sunt motive profunde pentru care NATO se clatină, în ciuda aparentelor. Cel mai important motiv este cá NATO s-a extins fără să acorde atenţie necesităţii de a fi o alianţă defensivă 
credibilă. 

Aceste consecinţe din ce în ce mai pronunțat negative, care devin pe zi ce trece alarmante în cel mai înalt grad, afectează grav, pe lângă economiile Federaţiei Ruse și Ucrainei, și 
Europa, și Statele Unite. 

Cine își dorește îndeplinirea acestui deziderat, bine ar fi ca să ni-l fixăm asa, la cel mai mare loc de cinste ce îl avem de îndeplinit în această scurtă viață! L-am putea motiva ca pe un 
gest de totală recunoștință din partea noastră 


(opinii/Dan-Radovici-Toata-viata-noastra-Lui-Hristos-Dumnezeu-sa-o-dam-1925 14) 


ÍN CENTRUL ATENTIEI 
ALEGERI 2024 


360 de articole 


(in-centrul-atentiei/Alegeri-2024-9740) 


ULTIMELECOMENTARII 


mariusmioc: Ce-i cu isteria asta Schengen si de ce se pretinde că Schengen e asa de important pentru r... 


(€) George Simion: “Guvernul austriac continuă să isi bată joc de România! Trebuie impuse restricții dure asupra firmelor austriece care operează în tara noastră”) 


(stiri-politic/George-Simion-Guvernul-austriac-continua-sa-isi-bata-joc-de-Romania-Trebuie-impuse-restrictii-dure-asupra-firmelor- 
austriece-care-opereaza-in-tara-noastra-192542Zcomentariu-300148) 


Nick Cohen: Nu va faceti iluzii , razboiul de abia acum incepe. America ii va arunca pe romani in masi... 


(() NATO e în aceeași oală cu Zelenski — Și oala dă în clocot) 


(opinii/NATO-e-in-aceeasi-oala-cu-Zelenski-%E2%80%93-Si-oala-da-in-clocot-1925264comentariu-300147) 


viorel craciun: Felicitari , domnule Pino , pentru " OLANDEZ” intra-adevar , olandezul decide cu bicis... 


((Q_NATO e în aceeași oală cu Zelenski — Și oala dă în clocot) 


(opinii/ NATO-e-in-aceeasi-oala-cu-Zelenski-96E296809693-Si-oala-da-in-clocot-192526£comentariu-300 146) 


Mars.60 Stefan: Si ar mai fi ceva de amintit, са un bun exemplu pe care ni l-au dat inaintasii nostri,... 


(€) Dan Radovici: "Toată viața noastră Lui Hristos, Dumnezeu, să o dám") 
(opinii/Dan-Radovici- Toata-viata-noastra-Lui-Hristos-Dumnezeu-sa-o-dam-192514/comentariu-300145) 


INJECTIA FINALA: PASSAGERO DE HIERRO SUNTEM DE ACORD, FRATELLO ! 


((Q Cătălin Pena: Fericirea de a trăi їп UE, noua URSS. "Nu trebuie să accepti ceea ce au planificat pentru tine!) 
(opinii/Catalin-Pena-Fericirea-de-a-trai-in-UE-noua-URSS.-Nu-trebuie-sa-accepti-ceea-ce-au-planificat-pentru-tine-192519£comentariu- 
300144) 


Prima pagină (prima-pagina) tiri (stiri) Opinii (opinii) Alegeri 2024 (alegeri-2024) ^ Marea Resetare (covid-era-covid-si-marea-resetare-the-great-reset) 


COVID (covid) Ucraina (ucraina) ^ Externe (externe) Război în Orient (razboi-in-orient) Cultură (cultura) Economie (economie) 


Contact (contact) Despre noi (despre-noi) Redacția (redactia) Politica de cookie-uri (cookie) Publicitate (publicitate-pe-activenews.ro) 


Politica de confidentialitate (politica-de-confidentialitate) Termeni și condiţii (termeni-si-conditii) 


© Copyright 2024 ActiveNews.ro. Toate drepturile rezervate. 
O creaţie Direct Design (http://www.directdesign.ro) 


